Cyclone Fani : तूफान 'फानी' के असर से यूपी में भी बिगड़ा मौसम, चक्रवात से चार लोगों की मौत  
भीषण चक्रवात फानी का असर उत्तर प्रदेश में भी दिखा
चंदौली जनपद में चक्रवात से चार लोगों की मौत
यूपी के मुख्यमंत्री कार्यालय ने जारी की सूचना
उत्तर प्रदेश में भी  चक्रवात फानी(Cyclone Fani) का घातक असर दिखने लगा है. पूर्वांचल के जिलों में मौसम खराब होने की खबर है. चंदौली जिले में चक्रवात से चार लोगों के मरने की खबर है. उत्तर प्रदेश मुख्यमंत्री कार्यालय ने ट्वीट कर इसकी जानकारी दी है. सीएम ऑफिस के आधिकारिक ट्विटर हैंडल से दी गई सूचना में कहा गया है- उत्तर प्रदेश के चंदौली में चक्रवात से चार लोगों की मृत्यु हो गई, जो कि काफी दुःखद है.मृतक के परिवारजनों के साथ हमारी पूरी संवेदना है.ईश्वर उन्हें इस बुरे वक्त में कठिनाइयों का सामना करने का साहस प्रदान करें. इस ट्वीट पर सोशल मीडिया यूजर्स ने प्रदेश सरकार से पूछना शुरू किया कि क्या प्रदेश में हाई अलर्ट जारी किया गया है? जान-माल की सुरक्षा के लिए सरकार के स्तर से उठाए गए कदमों की सूचना उपलब्ध कराने की उन्होंने मांग की.
उत्तर प्रदेश के चंदौली में चक्रवात से चार लोगों की मृत्यु हो गई, जो कि काफी दुःखद है।
मृतक के परिवारजनों के साथ हमारी पूरी संवेदना है।
ईश्वर उन्हें इस बुरे वक्त में कठिनाइयों का सामना करने का साहस प्रदान करे।
ओडिशा, आंध्र प्रदेश और तमिलनाडु में चक्रवात के कहर से जन-जीवन बुरी तरह से प्रभावित हुआ है।
इस संकट की घड़ी में हम उन सभी के साथ है जो इस आपदा से प्रभावित हुए हैं और ईश्वर से उनकी सकुशलता की प्रार्थना करते हैं।#FaniCyclone
सरकार ने लोगों से शुक्रवार को घरों में ही रहने की सलाह दी है. ओडिशा के मुख्यमंत्री नवीन पटनायक ने लोगों से अपील की है कि वे इस दौरान घरों के अंदर ही रहें. उन्होंने कहा कि लोगों की सुरक्षा के लिए सभी जरूरी इंतजाम किए गए हैं. दूसरी तरफ, राज्य के मुख्य सचिव ने कहा कि तूफान के टकराने की पूरी प्रक्रिया चार-पांच घंटे की होगी. आपको बता दें कि वर्ष 1999 के सुपर साइक्लोन के बाद साइक्लोन फानी अब तक का सबसे खतरनाक तूफान माना जा रहा है.
MHA has operationalised Helpline Number 1938 for cyclone FANI.